open-index/open-wikipedia-markdown huggingface dataset:
Lovozeron piiri

**Lovozeron piiri** eli **Luujärven piiri** () on kunnallispiiri Murmanskin alueella Kuolan niemimaalla. Piiri on perustettu vuonna 1920 ja käsittää miltei koko Kuolan niemimaan pohjoisosan Ostrovnoin kaupunkia lukuun ottamatta. Asukkaita on vain 11&nbsp;820 (2010), joista osa on saamelaisia. Alueen hallintokeskus on Lovozeron () kylä. Alueen ainoa taajama ja suurin asutuskeskus on Revda.

Lovozeron eli Luujärven piirin alueella sijaitsevat Lujaurtunturit eli Luujärventunturit.

## Hallinnollinen jako

### Revdan taajama-alue

*Revda (Ревда), yhteensä 8&nbsp;414 asukasta

### Lovozeron maalaiskunta
Vuonna 2010 yhteensä 3&nbsp;406 asukasta, joista keskuskylä Lovozerossa 2&nbsp;871 ja muualla 535 asukasta.
*Lovozeron kylä (Ловозеро; joskus suom. Luujärvi)
*Kanevka (Каневка)
*Krasnoštšelje (Краснощелье)
*Sosnovka (Сосновка)

## Lähteet

## Aiheesta muualla

* Lovozeron piirin sivut  (lovozeroadm.ru)
* Revdan taajaman sivut  (revda51.ru)
* Lovozeron maalaiskunnan sivut   (admsplovozero.ru)
* Lovozeron maalaiskunnasta Murmanskin alueen sivuilla   (mun.gov-murman.ru)
Howard Marks

**Dennis Howard Marks** (13. elokuuta 1945 Kenfig Hill, Wales – 10. huhtikuuta 2016) oli walesilaissyntyinen kirjailija ja tunnettu kannabiksen puolestapuhuja, joka nuorena opiskeli filosofiaa ja ydinfysiikkaa Balliol Collegessa Oxfordissa. Ehkäpä parhaiten hänet tunnetaan kannabiksen salakuljettajana, joka tuomittiin Yhdysvalloissa maailman suurimpana huumeiden salakuljettajana 1980-luvun lopulla. Lisäksi hänet kytkettiin mafiaan sekä ryhmittymiin kuten MI6 ja IRA.

Marks jäi kiinni 1988 American Drug Enforcement Agencylle. Howard ja hänen vaimonsa Judy Marks luovutettiin Mallorcalta Floridaan. Heillä oli kolme lasta, Amber, Francesca ja Patrick. Marks vietti seitsemän vuotta pahamaineisessa Terre Hauten vankilassa, Indianassa, Yhdysvalloissa ja vapautui 1995 sieltä ehdonalaiseen. Urallaan 1970- ja 1980-luvuilla kannabiksen salakuljettajana toimiessaan hän ei käyttänyt väkivaltaa ja kieltäytyi salakuljettamasta ns. kovia huumeita. Salakuljettajana Marksilla oli kymmeniä eri aliaksia ja hän omisti useita rahanpesuun erikoistuneita yrityksiä.

Pian vankilasta päästyään Marks julkaisi vuonna 1996 menestyneen elämäkertakirjan *Mr. Nice*, joka on käännetty useille eri kielille. Siitä on tehty myös elokuva *Mr. Nice*. 

## Lähteet

## Aiheesta muualla
*Mr.Nice -elokuva IMDb
Autonominen alue

**Autonominen alue** () on yksi Venäjän federaation subjektimuodoista. Nykyisin Venäjän federaatioon kuuluu vain yksi autonominen alue: Juutalaisten autonominen alue. Autonominen alue on perustettu joko yhdelle tai useammalle vähemmistökansallisuudelle.

## Lakkautetut autonomiset alueet
Vaikka nykyisessä Venäjän federaatiossa on vain yksi autonominen alue, on niitä ollut Neuvostoliiton aikana olemassa useita. Seuraavassa taulukossa on lueteltu Neuvostoliiton autonomiset alueet.
Saša Stević

**Saša Stević** (, s. 31. toukokuuta 1981 Banja Luka, Bosnia ja Hertsegovina, Jugoslavia) on serbialainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja. 

Kausina 2005–2006 Stević edusti Veikkausliigassa Jaroa. Vuonna 2007 hän siirtyi IFK Mariehamniin.

## Aiheesta muualla
*Saša Stević Veikkausliigan sivuilla
Jonas Emet

**Jonas Emet** (s. 13. helmikuuta 1988 Pietarsaari) on uransa lopettanut suomalainen jalkapalloilija. Hän on pelipaikaltaan keskikenttäpelaaja.

Emet aloitti Veikkausliiga-uransa FF Jarossa kaudella 2005 ja on käynyt ruotsalaisen Djurgårdenin ja englantilaisen Southamptonin testeissä. Kaudeksi 2010 hän siirtyi Tampere Unitedin joukkueeseen. Keväällä 2011 hän siirtyi IFK Mariehamniin, kun Tampere United suljettiin Veikkausliigasta. Kaudeksi 2012 hän palasi Jaroon. Pietarsaareen paluuta ennen Emetillä oli ollut vaikea jalkavamma.

Emetin toinen Jaro-kausi keväästä 2012 alkaen on parantunut kaiken aikaa - ensimmäisellä kaudella 2 maalia, seuraavalla kaudella 9 ja kaudella 2014 jaettu Veikkausliigan maalikuninkuus 14 maalilla. Emet kävi menestyksekkään kauden jälkeen Englannissa Fleetwood Town FC:n testeissä, mutta ei saanut sopimusta. Niinpä Emetin jatkoikin Jarossa. Veikkausliigakausia syksyyn 2017 mennessä Emetillä on takanaan Jarossa, Tampere Unitedissa ja IFK Mariehamnissa 10, otteluita niissä 188 ja maaleja 43. 

Emet on pelannut Suomen eri ikäkausimaajoukkueissa kaksi nuorten ja 18 poikien maaottelua.

## Lähteet

## Aiheesta muualla
*Veikkausliigan pelaajakortti
*Emet Jaron sivuilla
*Emet soccerpunterin sivuilla
Kommando-käsky

**Kommando-käsky** oli Adolf Hitlerin 18. lokakuuta 1942 antama huippusalainen käsky teloittaa välittömästi kaikki Euroopassa ja Afrikassa tavattavat kommandot, vaikka he kiinni joutuessaan tarjoutuisivatkin antautumaan. Kommandoiksi luokiteltiin muun muassa kommandokoulutuksen saaneet miehet ja ilman sotilaspukua tavatut sotilaallista tekoa suorittavat henkilöt. Hitler piti kommandoja vaarallisina, koska he olivat saaneet paljon tuhoa aikaan Euroopassa ja Pohjois-Afrikassa. Kommandojen toiminta laski myös taistelutahtoa kotirintamalla.

Tämän laittomaksi määritellyn käskyn kumoamatta jättäminen oli se ratkaiseva seikka, jonka perusteella kenraalieversti Alfred Jodl tuomittiin Nürnbergin oikeudenkäynnissä hirtettäväksi. Erwin Rommel ja Heinz Guderian taas tekivät päinvastaisen päätöksen eivätkä suostuneet toteuttamaan käskyä. Guderianin ei sen vuoksi katsottu syyllistyneen sotarikoksiin, Rommelin taas oli Hitler määrännyt jo sodan aikana oikeudenkäynnin vaihtoehtona tekemään itsemurhan.

## Katso myös
* Komissaarikäsky

## Aiheesta muualla

* Kommando-käsky kokonaisuudessaan  
* Kommando-käsky kokonaisuudessaan
Kehä (albumi)

__NOTOC__
**Kehä** on Uniklubin toinen albumi, joka ilmestyi 2. marraskuuta 2005. Levy on myynyt edeltäjänsä tavoin platinaa.

Albumi debytoi Suomen virallisen listan kolmannella sijalla, ja pysyi listalla yhteensä 18 viikkoa.

Albumi on äänitetty Petrax ja Deerhouse-studioilla. Tuottaja Jari Latomaa soittaa albumilla koskettimia.
Suurimman osan kappaleista ovat säveltäneet Jussi ja Janne Selo yhdessä ja sanoittanut Jussi itse.

Kappaleista Huomenna ja Kaikki mitä mä annoin on kuvattu musiikkivideot.

## Kappaleet
Säv. Janne ja Jussi Selo ja san. Jussi Selo, ellei tosin mainittu.
# (säv. ja san. Teemu Rajamäki)
#(säv. Janne ja Jussi Selo ja Pasi Viitala)
# (säv. ja san. Jussi Selo)
#
#(säv. ja san. Teemu Rajamäki)
#
#(säv. Janne Selo ja Teemu Rajamäki, san. Teemu Rajamäki)
#
#(säv. ja san. Jussi Selo)
#
#(säv. ja san. Teemu Rajamäki)

## Arvostelut
* Smackthejack.net: 
* Soundi: 

## Lähteet
Marko Tuomela

**Marko Tuomela** (s. 3. maaliskuuta 1972 Järfalla, Ruotsi) on suomalainen jalkapallovalmentaja ja entinen jalkapalloilija. Aktiiviurallaan hän pelasi puolustajana.

Tuomela pelasi pitkän uran, jonka aikana edusti useita seuroja sekä Suomessa että ulkomailla. Veikkausliigassa hän pelasi Kuusysin, TPV:n ja FF Jaron riveissä yhteensä 89 ottelua, joissa teki 7 maalia. Ulkomailla hänen seurojaan olivat muun muassa norjalainen Tromsø IL, skotlantilainen Motherwell, englantilainen Swindon Town ja ruotsalainen GIF Sundsvall. A-maajoukkueessa Tuomela esiintyi 24 kertaa ja teki 2 maalia.

Pelaajauransa lopetettuaan Tuomela kouluttautui valmentajaksi ja toimi Ruotsin kakkosdivisioonassa pelaavan IFK Sundsvallin valmentajana.

## Lähteet
Baltijsk

**Baltijsk** (), joka ennen vuotta 1945 tunnettiin saksalaisella nimellä **Pillau**, on satamakaupunki Veikselinhaffin ja Gdańskinlahden välisessä Baltijskinsalmessa Kaliningradin alueella. Baltijsk on Venäjän läntisin kaupunki. Sen asukasluku on 32&nbsp;697 (2010), mitä nostaa sotilashenkilökunta.

Baltijsk on Kaliningradin ohella Venäjän toinen ympäri vuoden jäätön satama Itämerellä. Se on Itämeren laivaston päätukikohta ja sieltä on myös autolauttayhteys Pietariin.

Kaupunki on tunnettu ainakin 1600-luvulta, jolloin se oli Preussin herttuakunnan osa. Kolmikymmenvuotisen sodan aikana sen valtasivat ruotsalaiset Kustaa II Aadolfin armeijan noustessa siellä maihin toukokuussa 1626. Altmarkin rauhan (1629) jälkeen ruotsalaiset luopuivat kaupungista. Se sai saksalaiset kaupunginoikeudet vuonna 1725.

Ennen ensimmäistä maailmansotaa kaupungista tehtiin linnoitus. Sen erinomaisen sijainnin vuoksi vuonna 1904 rakennettiin kanava Pillausta Königsbergiin (nyk. Kaliningrad). Toisen maailmansodan aikana Pillau oli sukellusveneiden miehistöjen koulutuskeskus. Toisen maailmansodan jälkeen Itä-Preussin pohjoisosat liitettiin Neuvostoliittoon, jolloin satamasta laivattiin 450&nbsp;000 pakolaista Saksaan. Baltijsk oli pitkään suljettu kaupunki, jonne ulkomaalaisilla ei ollut pääsyä.

## Lähteet

## Aiheesta muualla

*Kaupungin kotisivut   (baltiysk39.ru)
Déborah François

**Déborah François** (s. 24. toukokuuta 1987 Liège, Belgia) on belgialainen näyttelijä.

## Osittainen filmografia
* *[[Lapsi (elokuva)|Lapsi]]* (*L’enfant*, 2005)
* *[[Pianistin sivunkääntäjä]]* (*La tourneuse de pages*, 2006)
* *[[Loppuelämäsi ensimmäinen päivä]]* (*Le premier jour du reste de ta vie*, 2008)

## Aiheesta muualla

* 
*
Edinburghin lentoasema

**Edinburghin lentoasema** (, ) on kansainvälinen lentoasema Skotlannissa, 13 kilometriä länteen Edinburghista. Vuonna 2019 matkustajia kentällä oli 14,7 miljoonaa, mikä tekee siitä Ison-Britannian kuudenneksi vilkkaimman lentoaseman.

Nykyinen terminaalirakennus, jonka Robert Matthew on suunnitellut, rakennettiin vuonna 1977 ja sitä on paranneltu kuluvina vuosina. Uusi lennonjohdon torni valmistui vuonna 2005. Lentoaseman terminaalin laajennettu osa avattiin syyskuussa 2006. 

## Lentoyhtiöt ja reittikohteet
* Aer Lingus (Cork, Dublin, Shannon)
* Air France
** Cityjetin operoimana (Pariisi-Charles de Gaulle)
* bmi (Bryssel, Kööpenhamina, Jersey, Leeds/Bradford, Lontoo-Heathrow, Manchester, Zürich)
** bmibaby (Nottingham/East Midlands)
* British Airways (Lontoo-Gatwick, Lontoo-Heathrow)
** BA Cityflyer (London City)
* Blue1 (Helsinki)
* easyJet (Alicante, Amsterdam, Ateena, Basel, Belfast-International, Bristol, Dalaman, Geneve, Krakova, Lissabon, Lontoo-Gatwick, Lontoo-Stansted, Lontoo-Luton, Lyon, Madrid, Milano, München, Napoli, Nizza, Pafos, Palma de Mallorca, Pariisi-Charles de Gaulle, Teneriffa)
* Flybe (Belfast City, Bergerac, Birmingham, Exeter, Jersey, Manston-Kent, Newquay, Norwich, Pariisi-Charles de Gaulle, Rennes, Southampton)
** Flybe Loganairin operoimana (Inverness, Mansaari, Kirkwall, Lerwick, Shetland Sumburgh, Stornoway, Wick)
* Germanwings (Köln/Bonn)
* Jet2.com (Avignon, Budapest, Dubrovnik, Faro, Ibiza, La Rochelle, Menorca, Murcia, Palma de Mallorca, Pisa, Praha, Toulouse, Venetsia)
* KLM Royal Dutch Airlines ja KLM Cityhopper (Amsterdam)
* Lufthansa (Düsseldorf, Frankfurt)
* Norwegian Air Shuttle (Bergen, Kööpenhamina, Oslo, Tukholma-Arlanda)
* Ryanair (Alicante, Barcelona, Berliini-Schönefeld, Billund, Bologna, Bordeaux, Bratislava, Bremen, Bryssel-Charleroi, Dublin, Faro, Frankfurt-Hahn, Gdańsk, Girona, Kaunas, Krakova, Lanzarote, Las Palmas de Gran Canria, Łódź, Lyypekki, Malaga, Malta, Marrakech, Marseille, Memmingen, Niedderhein, Oslo-Torp, Palma de Mallorca, Pariisi-Beauvais, Pisa, Poznań, Rooma-Ciampino, Shannon, Tampere, Teneriffa, Tukholma-Skavsta, Zadar)
* Scandinavian Airlines (Tukholma-Arlanda)
* United Airlines (Newark)
* Vueling (Barcelona)

## Lähteet

## Aiheesta muualla

*Edinburghin lentoaseman kotisivut
Luettelo televisiosarjan Lost hahmoista

**Hahmot televisiosarjaan ''[[Lost]]*** on luonut [[Damon Lindelof]], [[J. J. Abrams]] ja [[Jeffrey Lieber]]. Amerikkalainen draama- ja seikkailusarja seuraa lentokoneturmasta selviytyneiden elämää mysteerisella trooppisella saarella. Jokainen jakso sisältää tavallisesti pääosaisen tarinan saarelta ja toissijaisen tarinan jonkin hahmon aikaisemmasta elämästä.

[[Oceanic Airlines]]in lento 815:n 324 matkustajasta selvisi 72 (71 ihmistä ja yksi koira), jotka erosivat kolmeen osaan: lentokoneen etuosaan, keskiosaan ja takaosaan. Aloituskausi sisälsi 14 puheroolia tehden sarjan näyttelijäryhmästä Yhdysvaltain primetime-katseluajan toiseksi suurimman heti *Täydellisten naisten'' jälkeen.

## Näyttelijöiden valinta
Koska tuottajat pitivät useista näyttelijöistä, he loivat ensimmäiselle kaudelle useita hahmoja näyttelijöiden pohjalta. Päähenkilö Jackin piti aluksi kuolla pilottijaksossa, ja häntä toivottiin esittämään Michael Keaton, mutta ABC:n tuottajat vaativat Jackin saada jäädä eloon. Ennen kuin päätettiin jättää Jack eloon, Katesta suunniteltiin ryhmän johtajaa; hänen piti olla aluksi Rosen kaltainen. Dominic Monaghan koe-esiintyi Sawyerin rooliin, jonka piti tuolloin olla pukuun pukeutuva kaupunkilaishuijari. Tuottajat kuitenkin nauttivat Monaghanin esiintymistä ja muuttivat Charlien hahmon Monaghaniin sopivaksi. Myös Jorge Garcia koe-esiintyi Sawyerin rooliin, jolloin Hurleyn osa kirjoitettiin hänelle. Lopulta Sawyerin roolin sai Josh Holloway, jonka eteläisestä aksentista ja tämän hahmoon tuomasta säväyksestä tuottajat pitivät. Yunjin Kim koe-esiintyi Katen rooliin, mutta tuottajat kirjoittivat hänelle Sunin roolin ja tämän mieheksi Jinin, jota näyttelee Daniel Dae Kim. Sayid, jota näyttelee Naveen Andrews, ei ollut myöskään alkuperäisessä käsikirjoituksessa. Locke ja Michael kirjoitettiin myös heitä näytteleville. Clairea näyttelevä Emilie de Ravin palkattiin alun perin vain sivuosaan. Toisella tuotantokaudella Michael Emersonin sovittiin näyttelevän Beniä (”Henry Gale”) kolmen jakson ajan. Hänen rooliaan kuitenkin pidennettiin kahdeksaan jaksoon Emersonin näyttelijän taitojen takia, ja lopulta roolista tulikin pysyvä sekä kolmannelle että neljännellekin kaudelle. Rebecca Maderin rooli Charlottena piti kestää vain kahdeksan jakson ajan neljännellä kaudella, mutta hänen roolinsa kestikin lopulta koko kauden ja osan viidettä kautta. Vaikka suuri näyttelijäkokoonpano tekeekin sarjasta kalliimman tuotettavan, suuresta näyttellijäkokoonpanosta on kuitenkin myös hyötyä: sarjan vastaavantuottajan, Bryan Burkin mukaan saa muun muassa ”enemmän vuorovaikutuksia hahmojen välille ja voi luoda erilaisempia hahmoja, enemmän taustatarinoita, enemmän kolmiodraamoja.”

Osa sarjan hahmoista on nimetty kuuluisan poliittisen filsofin mukaan, kuten Mikhail Bakunin, Edmund Burke ja John Locke.

## Päähenkilöt
Hahmot ovat listattu aakkosjärjestyksessä.

## Sivuhahmot
### Oceanic Airlinesin lennolta 815 selviytyneitä

### Toiset

### Dharma-aloitteen jäsenet

### Widmore ja palkolliset

### Muita tärkeitä hahmoja

### Muita hahmoja

## Katso myös
*Luettelo televisiosarjan Lost näyttelijöistä

## Lähteet
Bayreuth

**Bayreuth** on kaupunki Saksassa Baijerin osavaltion pohjoisosassa. Kaupunki sijaitsee Mainin Roter Main -sivujoen varrella. Vuoden 2020 lopussa kaupungin väkiluku oli 74&nbsp;048.

Bayreuth on niin sanottu piiritön kaupunki () eli se ei kuulu mihinkään Saksan piirikunnista. Kaupunki on kuitenkin sitä ympäröivän Bayreuthin piirikunnan keskus.

Bayreuthin musiikkijuhlat järjestetään vuosittain Bayreuthin oopperatalossa, joka toimii erityisesti Richard Wagnerin oopperoiden esityspaikkana. Wagner asui Bayreuthissa vuodesta 1872 kuolemaansa saakka vuoteen 1883.

## Ystävyyskaupungit
Lähde:
*  Annecy, Ranska, vuodesta 1966
*  Rudolstadt, Saksa, vuodesta 1990
*  La Spezia, Italia, vuodesta 1999
*  Prahan kuudes kaupunginosa, Tšekki, vuodesta 2008
*  Tekirdağ, Turkki, vuodesta 2012

## Lähteet

## Aiheesta muualla

*Kaupungin verkkosivut
Niemen

**Niemen** (, , , , ) on kaakkoiseen Itämereen laskeva joki, joka virtaa Valko-Venäjän, Liettuan ja Venäjän (Kaliningradin alue) alueilla.

Niemen saa alkunsa Valko-Venäjällä Minskin ylängöltä, Minskin alueen Uzdan piiristä Minskin eteläpuolelta. Joen pituus on nykyisin 914 kilometriä. Latvavesillä tehdyt ojitus- ja kanavatyöt ovat lyhentäneet joen pituutta 24 kilometriä. Joki virtaa ensin 439 kilometriä Valko-Venäjällä, jatkaa 359 kilometriä Liettuan eteläosan halki ja edelleen 116 kilometriä Liettuan ja Venäjän Kaliningradin alueen rajajokena, ja päättyy Itämeren Kuurinhaffiin. Joen suurin syvyys on 5 metriä ja leveimmillään joki on noin 500 metriä leveä. Sen valuma-alue on 98&nbsp;200 neliökilometriä, mistä runsas kolmannes on Valko-Venäjän alueella. Niemen virtaa hitaasti, vain 1–2 metriä sekunnissa ja on purjehduskelpoinen lähes koko pituudeltaan.

## Sivujoet
Niemenillä on noin sata sivujokea. Näistä merkittävimpiä ovat Neris () (510&nbsp;km) ja Šešupė (, ) (325&nbsp;km). Sivujoista viisitoista on yli sata kilometriä pitkiä.

## Ranta-asutus
Niemenin pääuoman varrella sijaitsevia kaupunkeja tai suurempia taajamia ovat Valko-Venäjällä Stoubtsy, Bjarozauka, Masty ja Hrodna, Liettuassa Druskininkai, Alytus, Prienai, Vilkija, Jurbarkas, Smalininkai ja Kaunas, sekä Neman ja Sovetsk Kaliningradin alueella.

## Raja- ja mahtijoki
Niemen määrättiin vuonna 1422 Melnojärven rauhassa Saksalaisen ritarikunnan ja Liettuan suuriruhtinaskunnan rajaksi. Vuonna 1840 kirjoitetussa Deutschlandliedissä joki mainitaan Saksan itärajana ("*Von der [[Maas]] bis an die Memel...*").

Liettuassa jokeen viitataan "vesien isänä", koska "Nemunas" on maskuliininen sana. Lukuisat paikat, yritykset ja järjestöt kantavat sen nimeä. Joen kuuluisat mutkat on kuvattu myös Liettuan 500 litin seteleihin.

## Katso myös
* Augustówin kanava

## Lähteet

## Aiheesta muualla

* Река Неман neman-online.info 
* Hydrologisia tilastoja 1877-1985: Neman at Stolbtcy  (unesco.org)
* Hydrologisia tilastoja 1877-1985: Neman at Grodno   (unesco.org)
* Hydrologisia tilastoja 1920-1985: Neman at Kaunas Hyd`Elec`Power   (unesco.org)
* Dynamics of the Nemunas River delta front during the period 1910–2005 (pdf, 2012, arkistoitu versio) 
* Nina Polutskaya (2005) Atlantic Salmon in Rivers of Belarus (pdf)  Coalition Clean Baltic
Sovetsk (Kaliningradin alue)

**Sovetsk** (), vuoteen 1946 saksalaisena **Tilsit** (, , ), on noin 43&nbsp;000 asukkaan kaupunki Kaliningradin alueella Venäjällä. Kaupunki sijaitsee Niemenjoen rannalla Liettuan vastaisella rajalla, noin 40 kilometriä rannikolta sisämaahan.

Tilsit kasvoi Saksalaisen ritarikunnan vuonna 1288 perustaman linnan, Schalauenin talon ympärille. Se sai kaupunkioikeudet vuonna 1552. Kaupungissa solmittiin 1807 Tilsitin sopimus, jolla Ranskan ja Venäjän keisarit Napoleon I ja Aleksanteri I solmivat rauhan ja liittoutuivat sekä jakoivat Euroopan etupiireihin ja jättivät Preussin voimattomaksi. Sopimus allekirjoitettiin Niemenjokeen ankkuroidulla lautalla.

Marraskuussa 1918 kaupungissa allekirjoitettiin Tilsitin vetoomus, jossa vaadittiin liettualaisten asuttaman Itä-Preussin koillisosan (Vähä-Liettua) liittämistä juuri itsenäistyneeseen Liettuaan. Alue pysyi kuitenkin osana Saksaa lukuun ottamatta Memelin mandaattihallintoaluetta, jonka Liettua valtasi vuonna 1923 ja joka liitettiin siihen 1925.

Tilsit siirtyi toisen maailmansodan lopulla 1945 Saksan hallinnasta muun pohjoisen Itä-Preussin mukana osaksi Neuvostoliittoa ja edelleen Venäjän neuvostotasavallan Kaliningradin aluetta.

Sovetskissa on sodan tuhoista huolimatta jäljellä saksalaista jugendtyylin arkkitehtuuria. Kuningatar Luisen silta yhdistää kaupungin Liettuan Panemunėen. 

Kaupungista on saanut nimensä Tilsit-juusto, Tilsiter, jota myös Sovetskissa valmistetaan.

## Lähteet

## Aiheesta muualla

* Tilsit.com
Sovetsk

**Sovetsk** () tarkoittaa seuraavia maantieteellisiä paikkoja Venäjällä:

* Sovetsk, entinen Tilsit, kaupunki Kaliningradin alueella
* Sovetsk, entinen Kukarka, kaupunki Kirovin alueella
* Sovetsk, kaupunki Tulan alueella.

## Katso myös
*Sovetski
Janne Tapio

**Janne Tapio** (s. 28. tammikuuta 1975 Rovaniemi) on entinen suomalainen moottorikelkkailija, joka edusti Lapin Moottorikelkkailijoita. 

Tapio ajoi suomalaisella Lynx-merkillä, viimeksi Lynx Rave 440:llä ja Rave RE 600:lla. Hän lopetti uransa kauden 2007 jälkeen, jolloin hän loukkasi kyynärpäänsä Sveitsin MM-kisoissa.

## Saavutukset

Snowcross:

* Maailmanmestaruus 2004 ja 2005
* World Cup -mestaruus 2002 ja 2003
* Euroopan mestaruus 1995, 1996, 1999 ja 2000
* Pohjoismaiden mestaruus 1995, 1996, 2001, 2002, 2003 ja 2004
* Suomen mestaruus 440cc-luokassa 1990, 1991, 1999, 2000 ja 2001
* Suomen mestaruus 800cc-luokassa 1994, 1995, 1996, 1997, 1999, 2000, 2001, 2002, 2003 ja 2004
* Kelkkakunkku-kilpailun voittaja 1999, 2000, 2001, 2003, 2004, 2005 ja 2006

## Aiheesta muualla
*Team Tapio
Parhaat 1973–76

**Parhaat 1973–76** on suomalaisen rockyhtyeen Jussi & The Boysin kokoelma-albumi.

## Kappaleet

### Kaksois LP versio

* Alla palmupuiden
* Blue moon of kentucky
* Blueberry hill
* Buona sera signorina
* C'mon everybody
* I'm left you're right she's gone
* Juhlimaan
* K. w. blomqvistin ilmailuaiheinen blues
* Kanteen suosikin
* Kesäduuni blues
* Korkataan taas
* Kun aika kääntyi rauhaan päin
* Metsämökin tonttu
* Mona lisa
* Mun rock and roll blues
* Murtuneen sydämen hotelli
* Mä tahdon rokata
* Painu pois leevi
* Päästä pois tahtoisin
* Tavastia rock
* Tutti frutti
* Vaahto peilaa
* Valtatie 66
* Vankila rock
* Youve lost that lovin feeling 

### Kasetti ja CD-versio

* Alla palmupuiden
* Anna jukeboksin soida
* Blue moon of kentucky
* Blueberry hill
* Buona sera signorina
* C'mon everybody
* Et voi sä estää
* Halleluja häntä rakastan
* I'm left you're right she's gone
* Juhlimaan
* K. w. blomqvistin ilmailuaiheinen blues
* Kanteen suosikin
* Kesäduuni blues
* Korkataan taas
* Kun aika kääntyi rauhaan päin
* Luokkajuhlat
* Metsämökin tonttu
* Mona lisa
* Mun rock and roll blues
* Murtuneen sydämen hotelli
* Mä tahdon rokata
* Painu pois leevi
* Päästä pois tahtoisin
* Rehtorin luiseva salli
* Syöpäsairaala
* Takaa ajatusten virran
* Tavastia rock
* Tutti frutti
* Vaahto peilaa
* Valtatie 66
* Vankila rock
* Youve lost that lovin feeling

## Aiheesta muualla
* Rytmimusiikin Syke: Parhaat 1973-76 (LP-versio)
* Rytmimusiikin Syke: Parhaat 1973-76 (CD-versio)
Lauren Ambrose

**Lauren Ambrose** (oik. **Lauren Anne D’Ambruoso**, s. 20. helmikuuta 1978 New Haven, Connecticut) on yhdysvaltalainen näyttelijä.

Lauren Ambrosen tunnetuin roolityö on Claire Fisherin osa HBO:n *[[Mullan alla]]* (*Six Feet Under*) -sarjassa vuosina 2001–2005. Hän on näytellyt muun muassa *[[Viiden juttu]]* (*Party of Five*) -sarjassa vuonna 1999 ja elokuvissa, mutta todellinen läpimurto on ollut vasta *Mullan alla*.

Ambrosella on myös oopperalaulajan koulutus.

## Aiheesta muualla

*
Tuomas Uusimäki

**Tuomas Uusimäki** (s. 9. heinäkuuta 1977 Kokkola) on entinen suomalainen jalkapalloilija. Hän oli pelipaikaltaan puolustava keskikenttäpelaaja.

Kokkolan Pallo-Veikkojen kasvatti Uusimäki edusti kesään 2007 saakka Itävallan Bundesligassa pelaavaa Grazer AK:ta. Ennen Itävaltaan siirtymistä edusti hän  Ruotsin Allsvenskanissa pelannutta Örgryte IS:ää kahden kauden ajan ja sitä ennen Superettanin BK Häckeniä kolmen kauden verran. 

Veikkausliigassa hän on pelannut Vaasan Palloseuran ja FF Jaron riveissä yhteensä 63 ottelua, onnistuen maalinteossa kerran. A-maajoukkueessa Uusimäki on pelannut 5 ottelua. Hän debytoi maajoukkueessa vasta 28-vuotiaana.

Kesäkuussa 2007 Uusimäki siirtyi takaisin Ykkösessä pelaavan KPV:n riveihin 2,5-vuotisella sopimuksella. Hän pelasi kokkolalaisjoukkueen riveissä kolmen kauden verran.
Lee Young-you

**Lee Young-you** () on eteläkorealainen manhwa-taiteilija. Hänet tunnetaan Suomessakin ilmestyneestä viisiosaisesta sarjasta *[[Kill Me, Kiss Me]]*.

## Englanninkielinen tuotanto
**Kill Me, Kiss Me*
**[[Moon Boy (manhwa)|Moon Boy]]*
**[[Priceless (manhwa)|Priceless]]*
**[[Pastel Green Spell]]*
**[[Spring Spring]]*
Professori Power

**Professori Power**, oikealta nimeltään **Anthony Power** on Marvel-kustantamon sarjakuvissa esiintyvä superroisto. Hänen ensiesiintymisensä tapahtui *Marvel Team-Up* (vol. I) -lehden numerossa 117 (1982). 

Professori Power esiintyi ensimmäisen kerran Suomessa Semicin Sarjakirjan numerossa 86 (1986). 

## Voimat ja varusteet

Alkuperäisessä kehossaan Professori Power omasi tavallisen, ikäisensä ihmisen voimat (joka ei urheile säännöllisesti). Uusitussa kehossaan Professori Power ja hänen taisteluhaarniskansa takasivat hänelle yli-inhimilliset fyysiset voimat, joiden avulla Power kykenee nostamaan noin 10 tonnia. Tämän lisäksi Professori Power on taitava strategikko ja suunnittelija. 

Professori Power on lisäksi kehittänyt kyvyn säilyttää tietoisuutensa astraalitasolla, joskus jopa kuukausien ajan. Tämän jälkeen hän kykenee siirtymään joko omaansa tai Matthewin kehoon. Powerin voimakas mieli on erään kerran jopa liikutellut kahta robottia. 

Powerilla on paljon muutakin korkeateknologista laitteistoa, kuten kehittyneitä Mandroideja, valtava lentävä linnoitus ja suuri maanalainen käytäväverkosto, jonka avulla Power kykeni liikuttelemaan linnoitustaan maan alla. Lisäksi siirtyessään ensimmäistä kertaa Matthewin ruumiiseen Power asensi tämän aivoihin alfa-muuntajan - salaperäisen laitteen, jonka todelliset kyvyt ovat vielä tuntemattomat. 

Ilmestyessään jokin aika sitten jälleen piinaamaan supersankareita Powerin mieli valtasi voimallisen kyborgin, jonka voimien tasot ovat toistaiseksi tuntemattomat. 

### Haarniska

Haarniska on tehty hiilikuituteräksestä, jonka punoskuvio takaa hyvän liikkuvuuden ja uskomattoman suojan. Haarniska painaa noin 169 kg ja kesti kerran 33 kg TNT:ta metrin päästä laukaistuna. Haarniskan pääasiallinen voimanlähde on kylmäfuusiolla toimiva generaattori, joka sijaitsee haarniskan vyössä. 

Haarniskassa on myös kehittynyt tietokoneistettu sensori, joka myötäilee Professori Powerin liikkeitä ja siirtää ne vaivatta raskaan haarniskan liikkeiksi. 

Haarniskan tehokkain ase on kuitenkin alfa-muuntaja, joka lasertähtäyksen avulla ampuu korkeataajuuksisen elektroni-iskun, E-säteen vastustajaan. Ase sijaitsee hänen oikeassa kädessään ja tulituksen voima vastaa noin 45 kg TNT:ta. Ase tarvitsee kuitenkin massiivisen määrän virtaa ja siksi viiden sekunnin mittainen laukaisu vaatii ainakin 45 minuutin latausajan. 

Haarniskassa on myös molemmissa saappaissa tehokkaat turbiinit, joiden ansiosta Professori Power kykenee lentämään noin 240 km/h ja nousemaan liki 152 metrin korkeuteen.
Hevossaari (Heinola)

**Hevossaari** on Heinolan kaupunginosa ja Ruotsalaisen suurin saari. Saaren länsipuolella on Kausanselkä, pohjoispuolella Kollarinselkä, itä- ja eteläpuolella Hevossaaren- eli Uittimensalmi. Saaren mitat ovat noin  0,5 km x 1,5 km.

Saarelle pääsee maanteitse, ja sinne kulkee työmatka-aikoina paikallisliikenteen bussi. Saarelle johtava rautatie on nykyisin vajaakäytössä.

Saaressa on entisen Wihurinkosken, myöhemmin Mallasjuoman ja Hartwallin juomatehtaan rakennus, jonka tornimaisen toimiston yläosassa olevasta ruokalasta on näköalat ympäröivään vesistöön. Nykyään Hevossaaressa on useita muita yrityksiä
sekä Vasikkasaari-niemessä kaupungin siirtolapuutarha. Yksityisen kesäasutuksen lisäksi saarella on useita yhdistysten ja järjestöjen huviloita.

Hevossaaressa on uimaranta. Siellä on myös muita  uimapaikkoja. Saaren kiertäminen on mahdollista soutajille ja melojille. Matkaa kertyy 10–15 km lähtöpaikasta riippuen.

Saaren eteläosassa sijainnut korkeahko soramäki on vuosikymmenien kuluessa käytetty seudun vilkkaan rakennustoiminnan raaka-aineeksi. 1990-luvulla lopetettuun soramonttuun puuhattiin tuolloin kaupallista matkailutoimintaa, esimerkiksi villin lännen teemakylää.

Hevossaaren pengertien mantereen puoleisessa päässä ovat "Hevossaaren luolat", jotka oikeasti sijaitsevat Tähtiniemessä. Yksisuuakkoisen, kolmeen osaan haarautuvan luolaston pituus on 100–200 m. Kunkin haaran perillä on isompi tila, korkeudeltaan noin 20 m ja leveydeltään 10 m. Luolat ovat aikoinaan tehty Alkon tytäryhtiön Puukemia Oy:n tarpeisiin mahdollista polttoaine-etanolin valmistusta ja varastointia varten, mutta niitä ei ole käytetty hyötytarkoitukseen. Nykyisin pääsy luoliin on estetty ihmisiltä luolissa asustavan ilmeisen runsaan lepakkokannan rauhan turvaamiseksi.

Puukemia Oy rakennutti saareen Keinukankaalle toistakymmentä yksi- tai kaksikerroksista asuintaloa, jotka oli tarkoitettu saarelle aiotun ksylitolin edeltäjää valmistavan tehtaan toimihenkilöiden ja työntekijöiden käyttöön. Jo aivan tehtaan rakennustyön alkuvaiheessa tehtaasta kuitenkin luovuttiin, mutta asuintalot jäivät. Ensin niitä vuokrasi kaupunkilaisille Puukemia, ja sittemmin Heinolan kaupunki, jolle alue myöhemmin siirtyi. Taloissa asui suuria lapsiperheitä, parhaimmillaan asukkaita oli noin 150. Kun kaupunki alkoi myöhemmin varata yhä enemmän tilaa tehtaille, asukkaat häädettiin ja talot purettiin ja jyrättiin maan tasalle 1970-luvun lopulla.

## Lähteet

## Aiheesta muualla
* 61 Hevossaari. Yleiskaavaselostus (luonnos, pdf, 2018) (heinola.fi)
* Osallistumis- ja arviointisuunnitelma. Yleiskaava - 61 YK - Hevossaari (19.10.2017; pdf) (heinola.fi)
Punainen jättiläinen (kustantamo)

**Punainen jättiläinen** on suomalainen sarjakuvakustantamo, jonka nimen alla julkaistaan hiukan varttuneemmille lukijoille suunnattua manhwaa ja mangaa, kun taas Sangatsu Manga keskittyy enimmäkseen nuorten poikien ja tyttöjen sarjoihin.

Minna Haverinen ja Antti Grönlund perustivat kustantamon vuonna 2005 ja myivät sarjakuvaliiketoiminta-alueen Kustannusosakeyhtiö Tammelle tammikuussa 2009. Kustantamo toimi Tammen toimipisteessä Helsingissä samoissa tiloissa Sangatsu Mangan kanssa. Vuonna 2023 Tammi luovutti mangasarjojen julkaisuoikeudet H-Townille. Näin Sangatsu Mangasta ja Punaisesta jättiläisestä tuli osa H-Townia.

Sangatsu Mangan kustannuspäällikkö Antti Valkama on vastannut Tammen molemmista mangakustannuslinjoista kesäkuusta 2011 lähtien, ja jatkaa edelleen H-Townin alaisuudessa.

## Julkaisut
Sarjakuvat:

* *[[Ragnarök (sarjakuva)|Ragnarök]]* (kesäkuu 2005)
* *[[Les Bijoux]]* (tammikuu 2006)
* *[[Kill Me, Kiss Me]]* (huhtikuu 2006)
* *[[Princess Ai]]* (kesäkuu 2006)
* *[[Gunnm]]* (marraskuu 2006)
* *[[Azumanga Daioh]]* (elokuu 2007)
* *[[Vampire Hunter D]]* (marraskuu 2007)
* *[[Yotsuba&!]]* (huhtikuu 2008)
* *[[Karin (manga)|Karin]]* (syyskuu 2009)
* *[[Black Lagoon]]* (lokakuu 2009)
* *[[Hopeanuoli (manga ja anime)|Hopeanuoli]]* (2010)
* *[[Chrono Crusade]]* (tammikuu 2011)
* *[[Planetes]]* (huhtikuu 2011)
* *[[K-On!]]* (heinäkuu 2011)
* *[[Suzunari!]]* (lokakuu 2011)
* *[[S.S. Astro]]* (joulukuu 2011)
* *[[Ginga Densetsu Weed]]* (joulukuu 2011)
* *[[Basilisk (manga)|Basilisk]]* (joulukuu 2011)
* *[[Arki (manga)|Arki]]* (tammikuu 2012)
* *[[Ginga Nagareboshi Gin: Shin Gaiden]]* (2012)
* *[[Vampire Knight]]* (maaliskuu 2012)
* *[[Aron morsiamet]]* (heinäkuu 2014)
* *[[Kill Me Baby]]*
* *[[Akame - Hopeisten hampaiden legenda]]* (kesäkuu 2016)
* *[[Ginga Densetsu Weed: Orion]]* (2016)
* ** (2019)
* *[[One Punch Man]]* (2020)
* *[[Ginga Densetsu Noah]]* (2021)
* *[[Bird ihmemaassa]]* (2024)
* *[[Parasyte]]* (2025)

Kaunokirjallisuus:
* *[[Troikka (Stepan Chapmanin romaani)|Troikka]]* (Stepan Chapman)

## Lähteet

## Aiheesta muualla
* Punaisen jättiläisen sivut .
* Janne Suominen: Äärikaupallista marginaalia. Aviisi 6/2006.
GameSpy

**GameSpy** (myös *Game Spy Industries*) oli IGN Entertainment -mediayhtiöön kuulunut tietokone- ja videopeliaiheisten verkkosivustojen joukko. GameSpy tarjosi peliaiheisten sivustojen ohella verkkopelipalveluita ja -ohjelmistoja. GameSpyn historia alkoi vuonna 1996 julkaistusta Quake-palvelinten hakuohjelmasta nimeltään QSpy. GameSpy toimi News Corporationin alaisuudessa ja sen pääkonttori sijaitsi Costa Mesassa, Kaliforniassa.

GameSpyn kotisivujen päivittäminen lopetettiin 21. helmikuuta 2013. IGN ilmoitti huhtikuussa 2014 lopettavansa GameSpy-palvelunsa 30. toukokuuta 2014.  Osa EA:n peleistä toimi kuitenkin vielä kuukauden tämän jälkeen. Tämän jälkeen useat moninpelit eivät enää kykene näyttämään pelaajalle saatavilla olevia pelipalvelimia, lakkautettavien pelien joukossa on muun muassa *[[Battlefield 2]]*, *[[Crysis 2]]* ja *[[Command & Conquer: Red Alert 3]]*.

Useat pelikehittäjät ovat tehneet päivityksiä ja poistuneet Gamespy riippuvuudestaan siirtämällä moninpelinsä muihin palveluihin, esimerkiksi *[[ARMA 2|Arma 2: Operation Arrowhead]]* siirtyi Steam palvelimien kautta toimivaan moninpeliin. Pelaajat yrittävät pitää *Battlefield 2* -pelin moninpelilistoja pystyssä omilla palvelimillaan.

## Katso myös
* GameSpy Arcade
* GameFAQs
* GameSpot
* Game Rankings
* Metacritic

## Lähteet

## Aiheesta muualla
* GameSpyn kotisivu
* GameSpy Arena 
* IGN/GameSpy
* IGN
Kirkwall

**Kirkwall** (, ) on Orkneysaarten pääkaupunki ja hallinnollinen keskus. Jaarli Rognvald Brusason perusti Kirkwallin noin vuonna 1035. Kaupungin nimi tulee muinaisnorjasta, jossa "kirkjuvagar" tarkoittaa kirkkolahtea. Kirkwallissa on muun muassa Pyhän Magnuksen katedraali ja Kirkwallin lentoasema. Kaupungissa on noin 7&nbsp;500 asukasta. Katedraaliin on haudattu sen rakennuttaja Rǫgnvaldr Kali Kolsson.

Simpsoneissa esiintyvän talonmies Willie -nimellä tunnetun kuvitteellisen hahmon syntymäpaikan kerrotaan eräässä sarjan jaksossa olevan Kirkwall.

## Lähteet

## Aiheesta muualla
Stromness

**Stromness** on Skotlannin Orkneysaarten toiseksi suurin kaupunki Kirkwallin jälkeen. Se sijaitsee pääsaaren lounaisrannikolla, noin kuusitoista mailia Kirkwallista länteen. 

Stromnessissa on noin 2&nbsp;200 asukasta.  Kirjailija George Mackay Brown syntyi ja eli siellä.

## Lähteet

## Aiheesta muualla
Rotten Tomatoes

**Rotten Tomatoes** () on elokuva-aiheinen verkkosivusto. Sivusto tarjoaa tietoja, arvosteluja ja uutisia. Sivuston ylläpitäjät kokoavat materiaalin Internetistä, ja arvostelut jaetaan myönteisiin ja kielteisiin arvioihin. Teoksen arvioiden ollessa vähintään 60-prosenttisesti positiivisia se merkitään ”tuoreeksi” punaisella tomaatilla. Muussa tapauksessa merkintä on vihreäsävytteinen ”mätä”.

Sivusto perustettiin vuonna 1998. Alexan mukaan Rotten Tomatoes oli heinäkuussa 2021 maailman 625:nneksi vierailluin verkkosivu ja Yhdysvalloissa 212:s. Flixster osti sivuston IGN:ltä vuonna 2010, ja Flixster puolestaan myytiin Rotten Tomatoesin mukanaan Time Warnerille vuonna 2011. NBCUniversalin omistama Fandango osti sivuston vuonna 2016.

## Lähteet

## Aiheesta muualla
* Rotten Tomatoes 
* Brown, Lane: The Decomposition of Rotten Tomatoes. *Vulture.com* 6.9.2023.
Luettelo Jimi Hendrixin esittämistä lainakappaleista

Seuraavista lainakappaleista useimpia on esitetty ainoastaan live-esiintymisissä. Studioalbumeilla Jimi Hendrixin ainoat lainakappaleet ovat "Hey Joe", "All Along the Watchtower" sekä "Come On (Let the Good Times Roll)". Hän myös harkitsi "Rollin' Stone (Catfish Bluesin)" laittamista ensimmäiselle levylleen sekä Bob Dylanin "Drifter's Escapea" kesken jääneelle levylleen.

*"All Along The Watchtower" (Bob Dylan, muun muassa Hendrixin levyllä *[[Electric Ladyland]]*) 
*"Auld Lang Syne" (skotlantilainen kansansävelmä, Hendrixin levyllä *[[Live At Fillmore East]]*) 
*"Bleeding Heart" (traditional, levytys tehty Elmore Jamesin version innoittamana, useilla live-levyillä) 
*"Born Under A Bad Sign" (Albert Kingin kappale, säveltänyt Booker T. Jones ja William Bell) 
*"Can You Please Crawl Out Your Window" (Bob Dylan, muun muassa levyllä *[[Jimi Hendrix BBC Sessions]]*) 
*"Catfish Blues" (traditional, Hendrix esitteli tämän yleisölle usein Muddy Watersin kappaleena, muun muassa levyllä *Jimi Hendrix BBC Sessions*) 
*"Come On (Let the Good Times Roll)" (Earl King, Hendrixin levyllä *[[Electric Ladyland]]*) 
*"Day Tripper" (The Beatles, levyllä *Jimi Hendrix BBC Sessions*) 
*"Dear Mr. Fantasy" (Traffic) 
*"Drifter's Escape" (Bob Dylan, levyllä *[[South Saturn Delta]]*) 
*"Drivin' South" (Curtis Knight, muun muassa levyllä *Jimi Hendrix BBC Sessions*) 
*"Gloria" (Van Morrison) 
*"God Save The Queen" (Ison-Britannian kansallislaulu, muun muassa levyllä *[[Blue Wild Angel]]*) 
*"Gypsy Woman" 
*"Have Mercy Baby" 
*"Hey Joe" (Billy Roberts, muun muassa levyllä *[[Are You Experienced]]*) 
*"Hound Dog" (Elvis Presleyn, Junior Wellsin ja Big Mama Thortonin esittämä, muun muassa levyllä *Jimi Hendrix BBC Sessions*) 
*"I Was Made To Love Her" 
*"I'm Your Hoochie Coochie Man" (Willie Dixon, muun muassa levyllä *Jimi Hendrix BBC Sessions*) 
*"Johnny B. Goode" (Chuck Berry, muun muassa levyllä *[[Hendrix in the West]]*) 
*"Killing Floor" (Howlin' Wolf, muun muassa levyllä *Jimi Hendrix BBC Sessions*) 
*"Like A Rolling Stone" (Bob Dylan, levyllä *[[Jimi Plays Monterey]]*) 
*"Lucille" (Little Richard) 
*"Mannish Boy" (Muddy Waters, levyllä *[[Jimi Hendrix: Blues]]*) 
*"Peter Gunn" 
*"Race With The Devil" 
*"Rock Me Baby" (B.B. King) 
*"Sgt. Pepper's Lonely Hearts Club Band" (The Beatles, muun muassa levyllä *Blue Wild Angel*) 
*"Star Spangled Banner" (Yhdysvaltojen kansallislaulu, muun muassa levyllä *[[Woodstock (Jimi Hendrixin albumi)|Woodstock]]*, studioversio on levyllä *[[Rainbow Bridge (albumi)|Rainbow Bridge]]*) 
*"Stop" 
*"Summertime Blues" (Eddie Cochran) 
*"Sunshine of Your Love" (Cream, muun muassa levyllä *Jimi Hendrix BBC Sessions*) 
*"Tax Free" (Hanson & Karlsson, muun muassa levyllä *South Saturn Delta*) 
*"Testify" (The Isley Brothers, Hendrix soittaa itse myös alkuperäisessä levytyksessä) 
*"The Things I Used To Do" (Eddie "Guitar Slim" Jones) 
*"Tomorrow Never Knows" 
*"Wild Thing" (The Troggs, useilla live-levyillä)
Kinetoskooppi

**Kinetoskooppi** on laite, jolla voi katsella elävää (liikkuvaa) kuvaa. Yhdysvaltalainen keksijä Thomas Alva Edison esitti laitteen periaatteen vuonna 1888.

Vaikka kyseessä ei ollut elokuvaprojektori — laite oli suunniteltu näyttämään filminauhan sisältö yhdelle henkilölle kerrallaan laitteen kotelossa olevan aukon kautta — kinetoskooppi esitteli myöhemmissäkin laitteissa ennen videoiden markkinoilletuloa käytetyn tavan esittää liikkuvaa kuvaa luomalla liikkeen illuusio esittämällä peräkkäisten rei'itetyllä filminauhalla olevien kuvien sarja valonlähteen ja suurinopeuksisen sulkimen avulla. Edisonin työntekijä William Kennedy Laurie Dickson vastasi laitteen käytännön kehittämisestä vuosina 1889–1892. Dicksonin työryhmä kehitti laitetta varten ensimmäisen käyttökelpoisen selluloidifilmin ja otti käyttöön laitteessa 35 mm:n kinofilmikoon. Kinetoskoopin ja fonografin yhdistelmässä kinetofonissa ( tai *Phonokinetoscope*) lisättiin kinetoskooppiin myös ääni fonografin ääntä tallentavan  vahasylinterin avulla.

Kinetoskoopin kaupallinen ensi-ilta oli New Yorkin Broadwaylla 14. huhtikuuta 1894. 

Kinetoskoopin filmiä pyöritti sähkömoottori. Filmin pituus oli noin 50 jalkaa (n. 15,2&nbsp;m). Katseluaukossa oli suurentavat linssit. Kutakin kuvaa valaisi sulkimeen yhdistetty sähkölamppu vain hetken kerrallaan, mikä loi liikkeen vaikutelman.

## Lähteet

## Kirjallisuutta
*Brown, Richard: *The Kinetoscope : A British History. John Libbey Publishing, 2017. .*
Assyrialaiset

**Assyrialaiset** tarkoittaa:

* Assyrian valtakunnan muinaisia asukkaita
* Assyrialaisia, aramean- ja syyriankielistä kristittyä vähemmistöä Lähi-idässä
Ragnarök (sarjakuva)

**Ragnarök ** on Myung-Jin Leen luoma manhwa-sarja, jonka tarina pohjautuu skandinaaviseen samannimiseen maailmanloppuun. Suomeksi sarjaa on käännetty 10 osaa ja julkaisijana on toiminut Punainen Jättiläinen. Ragnarök ("Jumalan hämärä") kertoo Chaos-nimisestä soturimiehestä ja hänen ystävistään Iris Irinestä, Fenris Fenririksestä ja Lokista. Ragnarok Online -peli pohjautuu tähän sarjakuvaan. 

## Aiheesta muualla
* Anime News Networkin esittely sarjasta
Lerwick

**Lerwick** (gaeliksi *Liùrabhaig*) on Shetlandsaarten ainoa kaupunki. Se sijaitsee pääsaaren itärannikolla, yli 160 kilometrin päässä Ison-Britannian saaren pohjoisrannikolta. Vuonna 2010 kaupungissa oli 7&nbsp;500 asukasta.
Noin puolet shetlantilaisista asuu enintään 16 kilometrin päässä Lerwickistä.

1600-luvulla perustettu Lerwick on Yhdistyneen kuningaskunnan pohjoisin kaupunki. 

## Lähteet

## Aiheesta muualla
Galaxy

**Galaxy** tarkoittaa seuraavia asioita:

* Galaxy, satelliitti
* Galaxy, yhtye
* Ford Galaxy, tila-auto
* ''M/S Galaxy'', Tallinkin autolautta
* C-5 Galaxy, kuljetuslentokone
* Khaosai Galaxy, thainyrkkeilijä
* ''Team Galaxy'', animaatiosarja
* ''Super Mario Galaxy'', videopeli
** ''Super Mario Galaxy 2'', videopeli
* Los Angeles Galaxy, jalkapalloseura
* Samsung Galaxy, älylaitteiden tuoteperhe.
Edinburgh (täsmennyssivu)

**Edinburgh** on:

* Edinburghin lentoasema, lentoasema Edinburghin kaupungissa
*Edinburgh Capitals, skotlantilainen jääkiekkojoukkue
;Britannian kuninkaallinen laivasto
* Duke of Edinburgh -luokka (risteilijä), risteilijäluokka
* HMS Duke of Edinburgh Duke of Edinburgh -luokan risteilijä
* HMS Edinburgh (1707), 32-tykkinen viidennen luokan alus
* HMS Edinburgh (1721), 70-tykkinen kolmannen luokan linjalaiva
* HMS Edinburgh (1811), 74-tykkinen kolmannen luokan linjalaiva
* HMS Edinburgh (1882), Colossus-luokan taistelulaiva
* HMS Edinburgh (16), Town-luokan kevyt risteilijä
* HMS Edinburgh (D97), Tyypin 42 hävittäjä.

## Paikkakuntia
* Edinburgh, Skotlannin pääkaupunki
* Edinburgh (Tristan da Cunha)
* Edinburgh (Adelaide)
* New Edinburgh (Nova Scotia)
* Edinburgh (Etelä-Afrikka)
* Edinburgh (Indiana)
* Edinburgh (New York)
* Edinburgh (Ohio)
* Edinburgh (Pennsylvania)

## Samankaltaista nimeä kantavia paikkakuntia
* Edinburg (Illinois)
* Edinburg (Maine)
* Edinburg (Pohjois-Dakota)
* Edinburg (Texas)
* Edinburg (Virginia)
Ohio Players

**Ohio Players** oli 1970-luvun R&B -yhtye. Kappalemateriaali koostuu funkista ja soul-balladeista. Mustista muusikoista koostuva ryhmä aloitti jo vuonna 1959 nimellä Ohio Untouchables.

Yhtyeen kuuluisin hitti on "Love Rollercoaster". Muita parhaisiin luettuja kappaleita ovat esimerkiksi "Skin Tight", "Fire", "Funky Worm", "Sweet Sticky Thing" ja "Who'd She Coo". Näistä "Fire" ja "Love Rollercoaster" ylsivät R&B-listan lisäksi myös pop-listojen ykköseksi USA:ssa. Tunnetuimmissa kappaleissa päävokalistina on kitaristi Leroy "Sugarfoot" Bonner.

Vuonna 1972 julkaistut *Pain* ja *Pleasure* ovat onnistuneimpina pidettyjä levyjä ennen Mercury -yhtiön kautta. Niiden musiikki on enemmän jammailutyyppistä funkia pitkine sooloineen. Levyä *Pain* ei kannessa komeilevan piiskanaisen takia haluttu myydä kaikissa kaupoissa. Myös muut alkuaikojen levyt hyödynsivät S&M-tyyppistä tematiikkaa kansikuvissaan. Levyltä *Pleasure* löytyy listaykköseksi noussut "Funky Worm" single, joka aikanaan herätti huomiota syntetisaattorin vingutuksensa takia.

Varhaisilla levyillä tärkeässä roolissa ollut kosketinsoittaja Junie Morrison jätti vuonna 1974 yhtyeen, ja levy-yhtiöksi vaihtui Mercury. Tästä alkoi kuitenkin ryhmän menestynein kausi. Tunnetuimmaksi albumiksi kohosi vuoden 1975 *Honey*, jonka kansikuvan ja sisäkannen alaston nainen herätti aikanaan kohua (kuvissa käytetty aine ei ole aitoa hunajaa). Myös levyt *Fire* ja *Skin Tight* edustavat tunnetuine nimikkoraitoineen Mercury-kauden huippua.

"Love Rollercoaster" -kappaleeseen liittyneen urbaanilegendan mukaan kappaleen lopussa esiintyvä korkea kirkuminen herätti keskustelua ihmisten keskuudessa. Luullaan, että kappaleen levyttämisen aikana nainen murhattiin viereisessä huoneessa, studiorakennuksessa.

## Albumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Edinburgh (Tristan da Cunha)

**Edinburgh** [] on Yhdistyneelle kuningaskunnalle kuuluvan Tristan da Cunhan saariryhmän pääkaupunki eteläisellä Atlantilla. Se tunnetaan myös pidemmällä nimellä **Edinburgh of the Seven Seas** ja paikallisten keskuudessa nimellä ”The Settlement”.

Edinburgh perustettiin, kun Yhdistynyt kuningaskunta otti Tristan da Cunhan haltuunsa 1815. Kaupungissa on muun muassa satama, hallitsijan asumus ja postitoimisto. Kaupunki kärsi pahoin vuonna 1961 sattuneesta tulivuorenpurkauksesta, jonka vuoksi asukkaat joutuivat väliaikaisesti siirtymään Britanniaan. 

Edinburgh sijaitsee Tristan da Cunhan pohjoisrannikolla.

## Lähteet
Kenneth Miller

**Kenneth R. Miller** (*Ken Miller*) (s. 1948) on biologian professori Brown University:ssa.

Katolisuudestaan huolimatta Miller on tullut tunnetuksi älykkään suunnittelun kritisoijana. Miller esittää kirjassaan *Finding Darwin's God*, että Jumala ja evoluutio eivät ole toisensa poissulkevia.

## Koulutus
Miller väitteli filosofian tohtoriksi Coloradon yliopistossa vuonna 1974.

## Miller ja älykäs suunnittelu
Miller oli todistajana oikeudessa *Selman v. Cobb County* -oikeudenkäynnissä, jossa "älykkään suunnittelun" kannattajat testasivat tarrakampanjan laillisuutta. Tarrakampanjan tarkoituksena oli laittaa biologian oppikirjaan tarra, jossa kerrottiin että "evoluutio on teoria, ei fakta". Miller, joka oli yhtenä kirjoittajana biologian oppikirjassa *Biology: The Living Science*, oli sitä mieltä että tarrakampanja ei "mennyt riittävän pitkälle", ja kehotti ihmisiä suhtautumaan kaikkeen tieteeseen avoimesti. Millerin mielestä tarra olisi ollut hyväksyttävissä muodossa "tiedettä, ei fakta".
Oikeuden päätös oli, että tarrat rikkoivat lakia. Päätös on tarkistettavana.

Miller oli myös asiantuntijatodistajana *Kitzmiller v. Dover Area School District* -oikeudenkäynnissä, jossa käsiteltiin "älykkään suunnittelun" suhdetta koulutusohjelmaan. Oikeudenkäynnissä Miller puhui muun muassa siitä, voiko palautumaton monimutkaisuus syntyä vähittäisin muutoksin, vai ovatko toiminnalliset välimuodot mahdottomia. 

## Kirjallisuutta
* Miller, K. R. (2000) *Finding Darwin's God: A Scientist's Search for Common Ground Between God and Evolution* 
* Miller, K. R. and Levine, J. (2002) *Biology: The Living Science*

## Lähteet

## Aiheesta muualla
* Kenneth Millerin oma sivu
* Film:Kenneth Miller luennoi Ohiossa
* Brown Universityn Kenneth Miller sivu
* "Teaching Evolution" -Debatti
* The 1997 Firing Line Creation-Evolution Debate 
* Ken Miller on Paley in a Test Tube 
* Ken Millerin ''The Colbert Report''
Laupeus

**Laupeus** (, ) on sana, joka tulee esiin yleisimmin uskonnollisissa merkityksissä ja on merkitykseltään lähellä sanoja sääliväisyys, armo ja rakkaus. Ihminen voi olla laupias ja hän voi harjoittaa laupeudentöitä. Laupias samarialainen on eräs tunnettuja Jeesuksen käyttämiä vertauksia. Sanaan sisältyy ajatus säälistä ja myötätunnosta hädässä olevaa kohtaan. Se ei ole ainoastaan passiivista myötätuntoa, vaan aktiivista toimintaa aiheuttavaa tunnetta, joka saa ihmisen auttamaan heikommassa asemassa olevaa omalla kustannuksellaan.

Klassisessa kreikassa *elos* tarkoittaa tunnetta, joka valtaa ihmisen jonkin pahan tai onnettomuuden kohdattua lähimmäistä. Eräät filosofit, kuten esimerkiksi stoalaiset, pitivät laupeutta sielun sairautena, mutta Raamattu korostaa usein ja painokkaasti laupeuden tärkeyttä.

Raamatun mukaan Jumala on laupias. Ps 103:8-13

Daavid sanoi, että Jumalan laupeus tekee hänestä suuren. Ps 18:36
San 19:22 sanoo, että ihaninta ihmisessä on hänen laupeutensa.

## Katso myös
*Dives in misericordia
*Jumalan laupeuden kuva
*Jumalan laupeuden ruusukko
*Sisters of Mercy (sääntökunta)

## Lähteet
Laaban

**Laaban** eli **Laban** (, ) on Vanhan testamentin henkilö, Betuelin poika, Iisakin vaimon Rebekan veli sekä Jaakobin vaimojen Raakelin ja Lean isä.

Laaban asui Harranissa, josta Aabraham aikoinaan oli lähtenyt eteenpäin. Hänen ensiesiintymisensä Raamatussa on Ensimmäisen Mooseksen kirjan 24. luvussa, jossa Aabraham lähettää taloudenhoitajansa hakemaan morsianta pojalleen Iisakille. Palvelija matkustaa Mesopotamiaan, josta tämä löytää Rebekan. Jakeessa 29 mainitaan myös Rebekan veli Laaban, joka toivottaa taloudenhoitajan tervetulleeksi ja hoitaa avioliiton käytännön järjestelyt isänsä Betuelin kanssa.

Laabanin merkittävin esiintyminen Raamatussa on kuitenkin vasta 1. Mooseksen kirjan 29.–31. luvuissa, joissa hän esiintyy Jaakobin isäntänä ja appena. Jaakob pakenee näet enonsa luo huijattuaan esikoissiunauksen Esaulta. Hän sopii menevänsä naimisiin Raakelin kanssa ja palvelemaan maksuksi seitsemän vuotta. Laaban kuitenkin huijaa Jaakobia ja vie häävuoteeseen vanhemman sisaren Leean. Saadakseen myös Raakelin Jaakob sitoutuu toiseenkin seitsemän vuoden palvelukseen.

Kun 14 vuoden palvelusaika on kulunut loppuun, Jaakob pyytää Laabanilta lupaa lähteä kotiin. Laaban pyytää Jaakobia kuitenkin jäämään palvelukseensa. Palkaksi sovitaan kaikki ne lampaat, jotka olisivat kirjavia. Symbolisen magian, Jumalan avun ja sopivan jalostustyön yhdistelmällä Jaakob onnistuu saamaan karjan tuottamaan aina sellaisia lampaita, jotka on sovittu hänen palkakseen, vaikka palkkasopimusta muutetaankin useita kertoja. Tämän seurauksena Laabanin ja Jaakobin välit hiljalleen kylmenevät.

Lopulta Jaakob lähtee kotimatkalle salaa Laabanilta perheineen, omaisuuksineen ja suurine karjoineen. Laaban lähtee ajamaan häntä takaa, mutta on saanut Jumalalta kiellon tehdä pahaa Jaakobille. Vihaisen sananvaihdon jälkeen miehet sopivat välinsä ja solmivat rauhanliiton valalla vannoen. Tämä jää Laabanin viimeiseksi esiintymiseksi Raamatussa.

## Sukupuu
Laabanin sukupuu Raamatun mukaan:

## Lähteet